Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9154

7. FEJEZET - ICAO ÚTVONAL TÉRKÉP 7.1 Rendeltetése E térképen kell közölni a légjármű személyzetek részére az ATS útvonalakon a légiforgalmi szolgálatok eljárásainak betartásához megfelelő navigációs tevékenységet megkönnyítő információkat. Megjegyzés. - E térképek egyszerűsített változatai alkalmasak arra, hogy a rádióösszeköttetési és rádió-navigációs táblázatok kiegészítéseként a Légiforgalmi Tájékoztató Kiadványba bekerüljenek. 7.2 Alkalmazási eljárások 7.2.1 Az ICAO Útvonal Térkép-et az 1.3.2 pontban előírt módon el kell készíteni minden olyan területről, ahol repülés tájékoztató körzetet létrehoztak. Megjegyzés. - Bizonyos körülmények között szükségessé válhat az ICAO Körzeti Térkép elkészítése (lásd a 8. Fejezetet). 7.2.2 Különálló térképet kell biztosítani, ha a légiforgalmi szolgálati útvonalak, a helyzetjelentési követelmények, a repülés tájékoztató körzetek, vagy irányítói körzet területi határvonalak kijelölése a légtérben különféle magassági rétegződés szerint történt és kielégítő átláthatósággal ezek egyetlen térképen nem ábrázolhatók. 7.3 Fedésterület és méretarány

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes